آوروپا بیرلیگی شوراسی‌نین صدری چارلز میشل روسیا پرزیدنتی ولادیمیر پوتینی ساواشی درحال دایاندیرماغا چاغیردیغینی آچیقلاییب.
چارلز میشل  توییتر سوسیال شبکه حسابیندان ائتدیگی پای‌لاشیمدا پوتین ایله گؤروشدوگونو و روسیانین اوکراینایا قارشی "قارداشجا قتل" محاربه‌سینی عاجیل دایاندیرماسی‌نین واجیب‌لیگینی وورغولاییب.
اوکراینادا درحال آتشکس و روسیا اوردوسونون گئری چکیلمه‌سینه چاغیریش ائتدیگینی بیلدیرن میشل پوتین ایله اوکراینا و روسیا آراسیندا داوام ائدن دانیشیق‌لاری موذاکیره ائتدیک‌لرینی ایفاده ائدیب.
"روسیا قوه‌لری طرفیندن اوکراینا‌لی سیویل لری آیری-سئچکی‌لیک اولما‌دان آتشه توتولماسی دایاندیریلما‌لی‌دیر. روسیا عاجیل اولا‌راق اینسانی یاردیمین و تهلوکه‌سیز کئچیدی تامین ائتمه‌لی‌دیر"-دئیه میشل قئید ائدیب.
خاطیرلاداق کی، روسیا عسگرلری فوریه‌نین 24-ده اوکراینایا حربی هوجوم باشلادیب.
